ሽዑ፡ ማርሲን ወዲ 18 ዓመት ኢዩ ነይሩ። ኣብ ኢሊኖይስ ዩኒቨርስቲ ናይ ተማሃራይ ሂወትን እቲ ንግዳዊ ዋኒንን ማዕረ ማዕረ እናኣካየደ ከሎ ኢዩ ዘይተሓስበ ጸገም ዘጓንፎ። ``ብዛዕባ እቲ ሓድሽ ናይ ኮምፒዩተር ቫይረስ ኣብዘጽንዓሉ ዝነበርኩ እዋን ገለ ጸገማት ኣጓኒፉኒ። ብሃንደበት ኣብቲ ስክሪን [ገጽ] ናይ ኮምፒዩተረይ `ብሰንኪ`ቲ ኣብ ኮምፒዩተርካ ተካይዶ ዘሎኻ ክፉእ ነገር ካብቲ ናይቲ ዩኒቨርስቲ ስርዓተ-መርበብ ተኣጊድካ ኣሎኻ` ዝብል መልእኽቲ ይበጽሓኒ`` ኢሉ ማርሲን። ምንጪ ስእሊ, Marcin Kleczynski መግለጺ ስእሊ, ማርሲን ምስ መሓዝኡ ``ከምዝመስለኒ ኣብ ኮምፒዩተረይ ቫይረስ ከምዘሎ ኣላሊዮም ነይሮም። እንተኾነ ብፍላጥ ከምዘይገበርኩዎ ኣይተገንዘቡን። ብድሕሪኡ ነቲ ናይቲ ዩኒቨርስቲ ሓገዝ ዘበርክት ማእከል ብምድዋል ብዛዕባ`ቲ ኩነታት ይሕብሮም። ሽዑ፡ ሓደ ካባይ ዘይዓቢ መንእሰይ የሰዱለይ። ነታ ኮምፒዩተረይ ድሕሪ ምፍታሽ ድማ `ኣንታ ቆልዓ ነቲ ፕሮግራም ሓንኪርካዮ ኢኻ` ኢሉኒ`` ኢሉ ማርሲን። ``ብድሕሪኡ ናብቲ ናይታ ኮምፒዩተረይ ፕሮግራምም ብምእታው ነቲ ናተይ ናይ ጸረ-ቫይረስ ፕሮግራም - ማልዌርባይትስ ኣብታ ኮምፒይተረይ ብምጽዓን ነቲ ኣጓኒፉኒ ዝነበረ ሽግር ይፈትሓለይ። ኩሉ ክገብር ከሎ ዋላ ሓደ ኣይበልኩዎን። መን ምዃነይ ከይፈለጠ ድማ ገዲፉኒ ይኸይድ። ብዝኾነ፡ እታ ህሞት ስጋብ ሎሚ ኣይርስዓን`` ኢሉ ማርሲን። ኣብ 2012፡ ማርሲን ብኮምፒዩተር ሳይንስ ኣብ ዝተመረቐሉ እዋን፡ እቲ ናይ ማልዌርባይትስ ትካል ዓብዩስ ሒደት ሚልዮን ዶላራት ክረክብ ጀሚሩ ነይሩ። እዚ ኹሉ እናኾነ ከሎ፡ እቶም መማህራኑ ስለምንታይ ነጥብታቱ ኣብ መርመራ ንታሕቲ የንቆልቁለ ከምዝነበረ ኣይፈልጡን ነይሮም። ሎሚ፡ እቲ ዓመታዊ እቶት እቲ ኩባንያ ልዕሊ 126 ሚልዮን ዶላር ይበጽሕ፡ ምስ ሚልዮናት ዝኾኑ ኣብ መላእ ዓለም ዝርኸቡ ዓማዊል። ማርሲን ኣብ 1989 ኣብ ፖላናድ ኢዩ ተወሊዱ። ወዲ ሰለስተ ዓመት ከሎ ድማ ምስ ስድርኡ ናብ ኣሜሪካ ይእትው። ኣብ ቺካጎ ድማ ይነብር። ቆልዓ እንከሎ ኣብ ኮምፒዩተር ምጽዋት ውሉፍ ኢዩ ነይሩ። ሓደ መዓልቲ፡ ወዲ 14 ዓመት እንከሎ ብሃንደበት ኮምፒዩተሩ ብቫይረስ ትጥቃዕ፡ ብድሕሪኡ ቫይረሳት ኣብ ኮምፒዩተራት ዘስዕብዎ ጸገማት [ሕማም] ክፈልጥ ክኢሉ፡ ዝያዳ ካብ መርበብ ሓበሬታ [ኢንተርኔት] ንኽፈልጥ ድማ ደሪኽዎ። ምንጪ ስእሊ, Malwarebytes መግለጺ ስእሊ, እቲ ትካል ሕዚ ልዕሊ 750 ሰራሕተኛታት ኣለውዎ ወዲ 18 ዓመት እንከሎ ኢዩ ብ2008 ማልዌርባይትስ ብወግዒ ኣብ ስራሕ ዝውዕል። ቅልጢፉ ድማ ይዓቢ። ኣብ መስከረም 2008 ዩኒቨርስቲ ክኣቱ ነይርዎ። ናብ ዩኒቨርስቲ ምእታው ነቲ ዝጀመሮ ስራሕ ክዝሕሎ ከምዝኾነ ይርድኦ። ኣዲኡ ግና ንወዳ ካልእ ሓሳባት ኢዩ ነይርዋ። ``እቲ ዋኒን ጽቡቕ ይስጉም ስለዝነበረ፡ ርእሰይ እናሓኸኽኩ ናብ ኣደይ ብምኻድ `ትምህርቲ ዝኸይድ ኣይመስለንን` ኢለያ። እንተኾነ፡ ድሕሪ 15 ደቓይቕ ኩሉ ኣብ ዩኒቨርስቲ ዘድልየኒ ነገራት ክንጥርንፍ ጀሚርና``። ንወይዘሮ ኮልቺንስኪ [ኣዲኡ ንማርሲን] ዝያዳ ዘሻቕላ ዝነበረ እቲ ወዲ 17 ዓመት ወዳ ምስ ሓደ ወዲ 35 ዓመት፡ ብሩስ ሃሪሶን፡ ዝተባህለ ምሉእ ስብኣይ ናይ ሓባር ዋኒን ምጅማሩ ኢዩ። ማርሲን ምስ ብሩስ ብሓባር ፕሮግራማት ብዛዕባ ቫይረስ ክጽሕፉ ካብዝጅምሩ ድሮ ዓመት ገይሮም ነይሮም። ምንጪ ስእሊ, Marcin Kleczynski መግለጺ ስእሊ, ማርሲን ኣብ ትርፊ ሰዓቱ ነፋሪት ምብራር ይፈቱ ማርሲን ምስ ብሩስ ብሓባር ክሰርሑ ከለው ብኣካል ተራኺቦም ኣይፈልጡን ነይሮም። ብሩስ ኣብ ማቹሴትስ ኮምፒዩተር ኢዩ ዝጽግን ነይሩ፡ ማርሲን ድማ ኣብ ቺካጎ ኢዩ ዝነብር ኔይሩ። ድሕሪ ሓደ ዓመት ማልዌርባይትስ ኣብ ስራሕ ምስወዓለን እታ ቀዳመይቲ ሚልዮን ዶላር ኣታዊ ምስ ገበሩ ኢዮም ብኣካል ዝተራኸቡን ዝተጨባበጡን። ኣብዚ እዋን እቲ ኩባንያ ልዕሊ 750 ሰርሓተኛታት ክህልውዎ ከለው፡ ኣብ ኣየርላንድን ሲንጋፖርን ኢስቶንያን ድማ ጨናፍር ቤት ጽሕፈታት ኣለዎም። ምንጪ ስእሊ, Marcin Kleczynski መግለጺ ስእሊ, ማርሲን ምስ ሰበይቱ ኣብ ዩንቨርሲቲ እዮም ተራኺቦም ``ኩባንያ ማልዌባይትስ ምስ ወለደይ ኣናነበርኩ ከለኹ ኢዩ ተመስሪቱ። ኣብ ኮለጅ ከለኹ ኢዩ`ውን ዓብዩ`` ይብል። ሕጂ፡ ማክሲን ወዲ 29 ዓመት መንእሰይ ኢዩ፡ መንእሰያት ናይ ውልቆም ዋኒን ብምምስራት ዓበይቲ ሰብ ዋኒን ንኽኾኑ የተባብዖም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
